EkBass/fiwiki-20250220-pages-articles huggingface dataset:
Ninja Gaiden II

Ninja Gaiden II on Team Ninjan kehittämä toimintaseikkailupeli Xbox 360:lle. Peli on jatko-osa vuonna 2004 Xboxille julkaistulle Ninja Gaidenille. Koei Tecmo julkaisi pelistä päivitetyn version Ninja Gaiden Sigma 2 PlayStation 3:lle vuonna 2009. Pelissä ohjataan kuvitteellista ninjaa Ryu Hayabusaa. == Vastaanotto == IGN antoi pelille arvosanan 8.7/10 arvostelussaan. == Lähteet == == Aiheesta muualla == * * Luokka:Ninja Gaiden Luokka:Vuoden 2008 videopelit Luokka:Xbox 360 -pelit Luokka:PlayStation 3 -pelit Luokka:Toimintaseikkailupelit
Seiji Ara

Seiji Ara (; s. 5. toukokuuta 1974 Chiba, Japani) on japanilainen autourheilija. Ara voitti Le Mansin 24 tunnin ajon vuonna 2004 ajaessaan Audi R8 -autolla. Samana vuonna hän kilpaili myös Le Mans Seriesissä ja japanilaisessa Super GT -sarjassa. Aiemmin hän on kilpaillut Formula Nipponissa (2001-2002), Japanin Formula 3 -sarjassa (1997-2000) sekä Barber Pro Seriesissä (1995). == Lähteet == Luokka:Japanilaiset autourheilijat Luokka:Le Mansin 24 tunnin ajon voittajat Luokka:World Touring Car Championship -kuljettajat Luokka:Vuonna 1974 syntyneet Luokka:Elävät henkilöt
Elena Santarelli

Elena Santarelli (s. 18. elokuuta 1981 Latina) on italialainen tv-juontaja, malli ja näyttelijä. Santarelli syntyi Latinan kaupungissa ja kasvoi läheisessä Sermonetan kaupungissa. Esiinnyttyään mallina Georgio Armanille, Laura Biagiottille, Gai Mattiololle ja muille muodin kärkinimille, hän voitti Italian Elite moda e Look -kilpailun vuonna 1998 ja hänestä alettiin puhua uutena Valeria Mazzana. Hänestä tuli laajasti tunnettu vasta Amedeo Sebastianin kuuluisan ohjelman L'ereditàn myötä. Samalla hänestä tuli Enrico Varrialen juontajapari televisiokanava Rai Duen urheiluohjelmaan Stadio Sprint vuosina 2004–2005. Syyskuusta 2007 Santarelli on juontanut MTV:n ohjelmaa Total Request Live. Hän myös näyttelee Italia 1 -kanavan sitcom-sarjassa Camera Cafè. Santarelli on ollut kihloissa jalkapalloilija Bernardo Corradin kanssa vuodesta 2005. ==Elokuvia ja muita esiintymisiä== *2004/2005 - Stadio Sprint, Rai Due *Vita Smeralda (2006), Jerry Calàn elokuva *Commediasexi (2006), Alessandro D'Alatrin elokuva *Torinon talviparalympialaisten päätösseremonian juonto *2007/2008 - Total Request Live, MTV Luokka:Italialaiset näyttelijät Luokka:Italialaiset mallit Luokka:Vuonna 1981 syntyneet Luokka:Elävät henkilöt
Throbbing Gristle

Throbbing Gristle oli uraauurtanut lontoolainen industrial-yhtye, jonka avantgardistisen COUM Transmissions -performanssitaideryhmän jäsenet perustivat 3. syyskuuta 1975. Sen vakituiset soittajat olivat Genesis P-Orridge, Peter Christopherson ("Sleazy"), Cosey Fanni Tutti ja Chris Carter. Yhtye herätti 1970-luvulla huomiota fasistisella imagollaan ja meluisilla live-esiintymisillään, joissa muun muassa projisoitiin lavalle pornografiaa ja kuvia keskitysleireiltä. Monet niistä on nauhoitettu ja julkaistu myöhemmin livealbumeina. Yhtye hajosi vuonna 1981. Se teki paluun vuosina 2004–2010. == Historia == === 1969–1976: COUM Transmissions === Throbbing Gristle syntyi Genesis P-Orridgen 1969 perustamasta, itäisen Yorkshiren Hullissa toimineesta COUM Transmissions -performanssiryhmästä. Musisointi oli olennainen osa ryhmittymän toimintaa. Cosey Fanni Tutti oli ryhmän pitkäaikaisimpia jäseniä. Peter Christophersonilla ja Chris Carterilla oli läheiset suhteet ryhmään, mutta he eivät varsinaisesti olleet mukana sen toiminnassa. === 1976–1981: varhainen industrial-liike === Jäsenet perustivat Industrial Records -levy- yhtiön 1976, ja vuonna 1977 Throbbing Gristle julkaisi ensimmäisen levynsä The Second Annual Report 786 kappaleen painoksena. Throbbing Gristlen viimeinen esiintyminen oli San Franciscossa 29. toukokuuta 1981. Yhtye hajosi Genesis P-Orridgen ja Cosey Fanni Tuttin välirikkoon. Seurustelevat Chris Carter ja Cosey jatkoivat Chris & Cosey -nimellä. Seuraavana vuonna Genesis P-Orridge perusti Psychic TV -yhtyeen, jossa Peter Christopherson ehti soittaa muutaman kuukauden kunnes perusti Coilin kumppaninsa John Balancen kanssa. === 2004–2010: comeback === Vuonna 2004 Throbbing Gristle kokoontui uudelleen alkuperäisellä kokoonpanolla. Yhtye hajosi vuonna 2010 P-Orridgen erottua kesken kiertueen. Albumi D.o.A: The Third and Final Report (1978) valittiin vuonna 2005 hakuteokseen 1001 albumia jotka jokaisen on kuultava edes kerran eläessään. == Julkaisut == === Studioalbumit === * * * * * * * * * * * ===Kokoelmalevyt=== * * ===Singlet=== * * * * * ===Livealbumit=== * * * * * * * * * Videotallenteet: * * * * * == Lähteet == == Kirjallisuutta == * * * == Aiheesta muualla == * Yhtyeen virallinen kotisivu * Brainwashed: Throbbing Gristle -tietopankki Luokka:Brittiläiset industrialyhtyeet
Skiron (mytologia)

Skiron () oli kreikkalaisessa mytologiassa joko Pelopsin tai Poseidonin poika. Skiron ahdisteli pahaa-aavistamattomia ohikulkijoita Peloponnesoksen ja Attikan välisellä tiellä Megaran lähistöllä pakottaen heidät pesemään itsensä Skironin jalat. Matkalaisten kumartuessa suorittamaan tehtävää Skiron potkaisi heidät kalliolta alas mereen, jossa suurikokoinen kilpikonna söi heidät hengiltä.Apollodoros: Bibliotheke ('Kirjasto') Epitomi.1.2–3 (engl. käännös)Diodoros Sisilialainen: Historian kirjasto 4.59.2 (engl. käännös) Paikka tunnettiin tästä Skironin kallioina. Theseus lopulta surmasi Skironin heittämällä hänet jalasta mereen kallioilta samoin, kuten tämä oli tehnyt omille uhreilleen, mutta maa ja meri kieltäytyivät tarjoamasta Skironin luille viimeistä leposijaa, jolloin luista muodostui hänen nimeään kantava rantakallio.Ovidius: Muodonmuutoksia vii.425–452 (engl. käännös) Megaralaisten mukaan Skiron ei kuitenkaan ollut maantierosvo, vaan hyvä ja oikeudenmukainen mies ja hallitsija, jonka Theseus surmasi valloittaessaan Eleusista.Plutarkhos: Theseus x (engl. käännös) Skironilla oli tytär, Endeis.Apollodoros: Bibliotheke ('Kirjasto') 3.12.6 (engl. käännös) == Lähteet == == Aiheesta muualla == Luokka:Kreikkalainen mytologia
John Heisman

John William Heisman (23. lokakuuta 1869 Cleveland, Ohio – 3. lokakuuta 1936) oli yhdysvaltalainen amerikkalaisen jalkapallon pelaaja ja valmentaja. Heisman syntyi Ohion Clevelandissa ja valmistui Titusville High Schoolista Pennsylvaniassa 1887. Hän pelasi sen jälkeen Brownin yliopistossa 1887–1889 ja Pennsylvanian yliopistossa 1890–1891. Heisman saavutti mainetta valmentajana useissa yliopistoissa ja pääsi College Football Hall of Fameen postuumisti vuonna 1954. Heisman Trophy on nimetty hänen mukaansa. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Yhdysvaltalaiset amerikkalaisen jalkapallon valmentajat Luokka:Vuonna 1869 syntyneet Luokka:Vuonna 1936 kuolleet
Skiron

Skiron ( tai ) voi viitata seuraaviin: * Skiron, kreikkalaisessa mytologiassa Megaran lähellä matkaajia vainonnut rikollinen, jonka Theseus surmasi ** Skironin kalliot, Skironiin yhdistetty paikka Megariin rannikolla * Skiron, antiikin aikainen asutus Attikassa * Skiron, kreikkalaisessa mytologiassa luoteistuulen jumaluus
Totinen torvensoittaja

Totinen torvensoittaja on Orvo Saarikiven välirauhan aikana ohjaama suomalainen mustavalkofarssi, joka valmistui vuonna 1941. ==Tuotanto== Elokuvan tuotantoyhtiö oli Suomen Filmiteollisuus ja tuottaja T. J. Särkkä. Käsikirjoituksen pohjana on Agapetuksen romaaniteksti, joka ilmestyi vuonna 1933 ensin Suomen Kuvalehden jatkokertomuksena. Siitä laati käsikirjoituksen nimimerkki Veikko Syväoro, oikealta nimeltään toimittaja Veikko Ström. Kaarlo Kartio on alkutekstien mukaan torvensoittaja, mutta hän kuoli ennen kuvauksia, ja hänen tilallaan näyttelee Lauri Kyöstilä. Taustaa, viitattu 24.3.2014 == Juoni == Leo Lähteenmäen esittämä insinööri, joka asuu samassa asunnossa kuin vanhempi museonjohtaja-ystävänsä, menee uutenavuotena naamiaisiin. Ystäväkin on lähdössä juhliin aikoen kahdeksanvuotisen seurustelun jälkeen kosia rakastamaansa naista. Pilailuun, muun muassa leikkitorvella töräyttelyyn, taipuvainen insinööri menee mielijohteesta museoon, jonka ovi on sen juopottelevan vahtimestarin ansiosta auki. Hän pukeutuu haarniskaan, joka pelästyttää parikin kertaa toisen juopottelijoista. Haarniska päällään insinööri seikkailee naamiaisissa, on pidätettynä jne. Lisäksi naamiaisten esiintyjien torvensoittajalla on myös haarniska. Nämä kaksi hahmoa tietysti sekoitetaan. Loppupuolella on myös unikohtaus, jossa tarina siirtyy haarniskoiden aikaan ja kohtaus muistuttaa Kolmannen valtakunnan sodanaikaisia elokuvatarinoita menneestä ajasta. Tässä kuitenkin on loppu, jossa insinööri löytää ihastuksensa ja museonjohtaja saa kosittua. ==Arviot== Aikalaisarvioijat suhtautuivat elokuvaan nihkeästi, kuten Toini Aaltonen (Suomen Sosialidemokraatti): ”Suomen Filmiteollisuus on lisännyt jälleen uuden numeron kehnojen filmiensä luetteloon”. Valopuolina nähdään eräät näyttelijätyöt ja George de Godzinskyn musiikki. Lehdistöarviot, viitattu 24.3.2014 Vuonna 1991 arviossaan Antti Lindqvist (Katso) ei löydä elokuvasta edes camp-huumoria, ja samalla linjalla ovat 2000-luvun televisioesitysten yhteydessä esitetyt kritiikit. Arto Pajukallio luonnehtii Totista torvensoittajaa sota-ajalle ominaiseksi eskapistiseksi ”hätäapukomeadiaksi”Arto Pajukallio, Elokuvat, Helsingin Sanomat 20.10.2010 sivu D 13. Sitä on sanottu myös sietämättömäksi komediaräpellykseksiAL: Päivän elokuvia, Tv-maailma, 46/2012 sivu 29. Eräs kriitikko pitää kuitenkin elokuvan lavastusta kekseliäänä, vuoropuhelua näppäränä ja yleensä näkee siinä visuaalisia oivalluksia, mutta ne hukkuvat pitkitettyihin kohtauksiin ja elokuvan rytmittömyyteen.HWR: Totinen torvensoittaja, Viikon tv-elokuvia, Tv- maailma, 12/2014 sivu 12 == Näyttelijät == ==Lähteet== ==Aiheesta muualla== * Iltalehden artikkeli toukokuussa 2008 Luokka:Vuoden 1941 suomalaiset elokuvat Luokka:Suomalaiset komediaelokuvat Luokka:Suomalaiset mustavalkoelokuvat Luokka:Orvo Saarikiven ohjaamat elokuvat
Jay Berwanger

John Jacob "Jay" Berwanger (19. maaliskuuta 1914 – 26. kesäkuuta 2002) oli yhdysvaltalainen amerikkalaisen jalkapallon pelaaja. Hän menestyi lajissaan Chicagon yliopistossa niin, että sai kaikkien aikojen ensimmäisen Heisman Trophyn vuonna 1935. Hän kuuluu College Football Hall of Fameen. Berwanger oli vuonna 1936 NFL:n ykkösvaraus, muttei koskaan pelannut ammattimaisesti. Berwanger vaati palkakseen 1000$ ottelua kohden muttei vaatimuksiin suostuttu. Hän myös halusi säilyttää amatöörin asemansa voidakseen pyrkiä 1936 kesäolympialaisiinhttp://news.google.com/newspapers?id=j2ZKAAAAIBAJ&sjid;=joYMAAAAIBAJ&pg;=1399,4537668&hl;=en. Berwanger ei kuitenkaan päässyt olympialaisiin. Han kävi neuvotteluja Chicago Bearsin omistajan George Halasin kanssa muttei päässyt yhteisymmärrykseen. Berwangerin mielestä hän ei saanut tarpeeksi suurta palkkaa. Hän kertoi myöhemmin katuvansa päätöstään. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Heisman Trophyn voittajat Luokka:Vuonna 1914 syntyneet Luokka:Vuonna 2002 kuolleet
Larry Kelley

Lawrence Morgan "Larry" Kelley (30. toukokuuta 1915 – 27. kesäkuuta 2000) oli yhdysvaltalainen amerikkalaisen jalkapallon pelaaja. Hän vaikutti Yalen yliopistossa ja voitti vuonna 1936 Heisman Trophyn. Hän on kuulunut vuodesta 1969 College Football Hall of Fameen.College Football Hall of Fame Yliopistouransa jälkeen Kelley pelasi vain lyhyesti ammattilaistasolla. Hän teki 85-vuotiaana itsemurhan.New York Times == Lähteet == Luokka:Yhdysvaltalaiset amerikkalaisen jalkapallon pelaajat Luokka:Heisman Trophyn voittajat Luokka:Itsemurhan tehneet Luokka:Vuonna 1915 syntyneet Luokka:Vuonna 2000 kuolleet
Spittelmarkt

Spittelmarkt on historiallinen aukio Mitten kaupunginosassa Berliinissä. Se sijaitsee Leipziger Straßen itäisellä laidalla ja Spreejoen läntisellä rannalla. Aukiota palvelee metrolinja U2 ja Spittelmarktin metroasema. Leipziger Straßen ohella kadut Gertraudenstraße, Wallstraße, Seydelstraße, Beuthstraße, Axel-Springer-Straße ja Niederwallstraße saavat alkunsa tähtimäisessä muodossa Spittelmarktilta. == Historia == Spittelmarkt on saanut nimensä Gertrauden-Hospital-sairaalasta (Hospital = Spital = Spittel). Sairaala sijaitsi aikoinaan nykyisen Spittelmarktin alueella ja sillä oli historiaa 1400-luvulle saakka. Sairaalan yhteydessä sijaitsi myös Spittelkirche-kirkko. Sairaala joutui muuttamaan Berliinin keskustakehityksen tieltä vuonna 1872 Kreuzbergiin. Kirkko purettiin vuonna 1881. Toisessa maailmansodassa Spittelmarkt tuhoutui muun Berliinin tavoin. Sodanjälkeisinä vuosina aukio sai tyystin entisestä poikkeavan ilmeen. Luokka:Berliinin aukiot
Stardoll

Stardoll on selaimella Internetissä pelattava peli, joka simuloi paperinukeilla leikkimistä. Nuket muistuttavat usein julkisuuden hahmoja, joita tulee lisää miltei päivittäin. Stardolliin rekisteröitynyt käyttäjä saa tehtyä oman MeDoll-nukkensa, jolle voi ostaa erilaisia vaatteita peliyhteisön omalla rahalla. Rekisteröityneet pelaajat voivat myös esimerkiksi kerätä Starpoint-pisteitä, joita kerääntyy mm. leikkimällä paperinukeilla ja tekemällä niistä lavasteita. Pisteiden myötä pelaaja saa aktivoitua erikoistavaroita sviittinsä kaupassa. Pelissä voi myös hankkia Superstar- jäsenyyden, jonka myötä pelaaja saa Stardollareita sekä hiustyylejä,huulia ja silmiä, jotka kuuluvat vain Superstaroille. Vuoden Superstarudesta pääsee Royaltyksi, jonka myötä pääset Royalty-klubiin. Royalteille on myös oma kauppa, josta saavat vaatteita vain Royaltyt. Superstar-jäsenyyden hankkiminen on kuitenkin maksullinen etu.Stardoll.com: From Little Things Big Things Grow Tech Crunch 2007 Muutamia vuosia sitten Stardollarin rinnalle tuli uusi "raha", Starkolikko, joita voi ansaita tekemällä erilaisia tehtäviä. Tätä nykyä myös Stardoll Academyn kautta voi ansaita meikkejä, Starpointseja sekä Stardollareita ja -kolikoita, joten meikit tai korut eivät ole enää vain Superstarojen juttu. Stardollissa toimii myös Limited Edition -niminen kauppa. Täältä kaupasta pelaaja pystyy ostamaan erilaisia vaatteita ,jotka ovat aina kalliita ja haluttuja. Myös erilaisia hiustyylejä tulee sen myötä, kun teemat vaihtuvat. Stardollin alkuperäinen nimi oli Paperdoll Heaven. Sitä tuottava yritys perustettiin vuonna 2004, mutta nimi muuttui Stardolliksi uuden omistajan myötä vuonna 2006. Nykyisin verkkoyhteisö toimii kahdellakymmenelläyhdellä eri kielellä.Turkulainen Liisa piirsi paperinukeista kansainvälisen menestysyrityksen Turun Sanomat, 31.12.2008 Useimmat Stardollin asiakkaat ovat 9–17-vuotiaita tyttöjä.Salaperäinen suomalaisäiti teki paperinukeista nettibisnestä Digitoday 2007 == Lähteet == == Aiheesta muualla == * Kotisivu Luokka:Verkkosivustot Luokka:Verkkopelit
Doc Blanchard

Felix Anthony "Doc" Blanchard (11. joulukuuta 1924 - 19\. huhtikuuta 2009) oli yhdysvaltalainen amerikkalaisen jalkapallon pelaaja. Hän on kuulunut vuodesta 1959 College Football Hall of Fameen.College Football Hall of Fame Blanchard opiskeli Pohjois-Carolinan yliopistossa ja Yhdysvaltain sotilasakatemiassa. Jälkimmäisessä ollessaan hän voitti vuonna 1945 Heisman Trophyn. Hänelle myönnettiin myös Maxwell- ja James E. Sullivan -palkinnot. Sotilasakatemian joukkueessa Blanchard tunnettiin lempinimellä "Mr. Inside" ja hänen joukkuetoverinsa, vuonna 1946 Heisman Trophyn voittanut Glenn Davis lempinimellä "Mr. Outside". Yliopistouransa jälkeen Blanchard sai NFL- varauksen, mutta päätti keskittyä armeijaan. Hän palveli ilmavoimissa niin Korean kuin Vietnaminkin sodissa. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Heisman Trophyn voittajat Luokka:Vuonna 1924 syntyneet Luokka:Vuonna 2009 kuolleet
Johnny Lujack

John Christopher Lujack (4. tammikuuta 1925 – 25. heinäkuuta 2023) oli yhdysvaltalainen amerikkalaisen jalkapallon pelaaja. Yliopistotasolla Notre Damessa pelatessaan Lujack voitti vuonna 1947 Heisman Trophyn. Ammattilaisuransa hän loi Chicago Bearsissa (1948–1951). Lujack otettiin College Football Hall of Fameen vuonna 1960.College Football Hall of Fame == Lähteet == Luokka:Yhdysvaltalaiset amerikkalaisen jalkapallon pelaajat Luokka:Heisman Trophyn voittajat Luokka:Vuonna 1925 syntyneet Luokka:Vuonna 2023 kuolleet
Jääkiekkoväkivalta

Jääkiekkoväkivalta on väkivaltaa, joka tapahtuu yleensä pelitilanteissa, jääkiekko-ottelun aikana. Jääkiekkoväkivaltaa on yleensä tahalliset vahingoittamisyritykset ja -teot. Väkivallaksi lasketaan sääntöjen mukaan myös jääkiekkotappelut ja vaaralliset taklaukset. Jääkiekko on kontaktilaji, jossa taklaukset ovat tärkeä osa peliä, mutta pelaajien suojelemiseksi vaarallisiksi luokitellut taklaukset ovat kiellettyjä. Väkivallasta voidaan tarvittaessa antaa ankaria rangaistuksia, esimerkiksi Billy Coutu sai elinikäisen pelikiellon NHL:ään vuonna 1927, kun hän oli ottelun aikana hyökännyt tuomari Ryan O'Marran kimppuun. Kielto poistettiin kahden ja puolen vuoden jälkeen, mutta Coutu ei ikinä enää palannut NHL:ään. Allan Loney oli ensimmäinen pelaaja, jota syytettiin murhasta. Hän nuiji Alcide Laurinin kuoliaaksi pelin aikana 14. helmikuuta 1905. Loney sanoi puolustaneensa itseään, ja syytteet alennettiin tapoksi ja hänet vapautettiin myöhemmin. Vuoden 1987 nuorten MM- kilpailuissa Kanadan ja Neuvostoliiton joukkueet diskattiin joukkotappelun takia, kun kaikki joukkueiden pelaajat osallistuivat tappeluun. Väkivalta
Valkoinen helvetti

Valkoinen helvetti on yhdysvaltalainen lentoelokuva, joka oli osa aikansa Yhdysvaltain ilmavoimien toimintaa propagoivaa elokuvatuotantoa. Ohjaaja oli William A. Wellman. == Juoni == Lentäjä Dooley (John Wayne) miehistöineen joutuu jäätävissä lento-olosuhteissa tekemään Douglas C-47 Skytrain- kuljetuskoneella (Douglas DC-3:n sotilasversio) pakkolaskun Kanadan pohjoisosiin. Lasku onnistuu telineet ulkona. Radisti alkaa lähettää viestiä pakkolaskusta. Pakkolaskun tehneen koneen miehistö tekee majan, tekee nuotiolla savua ja pyrkii pysymään toimintakunnossa vähällä ruoalla. Yksi miehistöstä lähtee metsästämään lumisateeseen, eksyy ja kuolee, joka on elokuvan ainoa kohtaus, jossa on nainen edes jotenkin romanttisessa roolissa esillä. Elokuvassa John Wayne rukoilee enemmän kuin kaikissa muissa elokuvissaan yhteensä. Elokuvan yleisilme on dokumentaarisen oloinen, vakava. Toisaalla sotilaslentäjät ja Yhdysvaltain ilmavoimien rahtikoneita joko keikkatyönä tai kansalliskaartilaisina lentävät siviililentäjät alkavat etsiä kadonnutta konetta.Muut lentäjät ovat tuntemattomampia näyttelijöitä, osa yli- ikäisiä tai ylipainoisia, joka voi merkitä sitä, että elokuvalla on yritetty rekrytoida Korean sodasta palaavia siviililentäjiä USAFin palvelukseen. Lopussa koneen radiopeilaus onnistuu ja leiri löytyy. Parvi DC-3:ia pudottaa huoltoa leiriin. == Hätäradio == Radistin käyttämä käsinveivattava hätäradio on BC-778/SCR-578/AN-CRT3, joka perustui Kolmannen valtakunnan Luftwaffen lentokoneiden hätälähettimiin. Siti piti veivata noin kaksi kierrosta minuutissa sähkön tuottamiseksi. Se lähetti automaattisesti SOS-signaalin tai sillä voi lähettää Morse-koodia. Se toimi 500 kHz taajuudella, myöhemmät mallit toimivat 8,28 MHz tai 8,346 MZ taajuudella == Näyttelijät == Lähde: Viitattu 30.5.2022. Viitattu 30.5.2022. == Lähde == == Aiheesta muualla == * * * Luokka:Vuoden 1953 yhdysvaltalaiset elokuvat Luokka:Yhdysvaltalaiset seikkailuelokuvat Luokka:William A. Wellmanin ohjaamat elokuvat Luokka:Elokuvat ilmailusta
Dick Kazmaier

Dick Kazmaier (23. marraskuuta 1930 – 1. elokuuta 2013) oli yhdysvaltalainen amerikkalaisen jalkapallon pelaaja. Princetonin yliopistossa ollessaan hän voitti vuonna 1951 sekä Heisman Trophyn että Maxwell Awardin. Kazmaier sai NFL-varauksen vuonna 1952, mutta päätti hylätä ammattilaisjalkapallon ja luoda sen sijaan uran liikealalla. Hän on kuulunut College Football Hall of Fameen vuodesta 1966.. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Heisman Trophyn voittajat Luokka:Vuonna 1930 syntyneet Luokka:Vuonna 2013 kuolleet
Johnny Lattner

John Joseph Lattner (24. lokakuuta 1932 – 13. helmikuuta 2016) oli yhdysvaltalainen amerikkalaisen jalkapallon pelaaja. Hän voitti Heisman Trophyn (1953) ja kaksi Maxwell Awardia (1952, 1953). Luotuaan uran Notre Damen yliopistossa Lattner pelasi lyhyesti ammattilaistasolla seuranaan Pittsburgh Steelers. Hän on kuulunut College Football Hall of Fameen vuodesta 1979.College Football Hall of Fame == Lähteet == Luokka:Yhdysvaltalaiset amerikkalaisen jalkapallon pelaajat Luokka:Heisman Trophyn voittajat Luokka:Vuonna 1932 syntyneet Luokka:Vuonna 2016 kuolleet
Hopalong Cassady

Howard "Hopalong" Cassady (2. maaliskuuta 1934 – 20. syyskuuta 2019 Tampa, FloridaHoward Cassady, former American football player dies at 85) oli yhdysvaltalainen amerikkalaisen jalkapallon pelaaja. Hän voitti vuonna 1955 Ohion osavaltionyliopistossa pelatessaan Heisman Trophyn ja Maxwell Awardin. Cassady jatkoi myöhemmin ammattilaisseuroihin. Hän on vaikuttanut amerikkalaisen jalkapallon lisäksi baseballin puolella. Hänet kelpuutettiin vuonna 1979 College Football Hall of Fameen.College Football Hall of Fame == Lähteet == Luokka:Yhdysvaltalaiset amerikkalaisen jalkapallon pelaajat Luokka:Heisman Trophyn voittajat Luokka:Vuonna 1934 syntyneet Luokka:Vuonna 2019 kuolleet
Mysterio Buffo

Mysterio Buffo tai Mysteerio Buffo () on italialaisen Dario Fon vuonna 1969 käsikirjoittama sarja monologinäytelmiä. Mysterio tarkoittaa tässä Raamatusta aiheensa ottavia näytelmiä ja buffo, italian sana koominen tai hauska, paljastaa, että kyse on ironiasta ja komediasta. Dario Fo toi vanhoihin teksteihin nykyajan asioita mukaan. Ne perustuvat Raamattu-aiheisiin keskiajan kiertävien teattereiden näytelmiin. Katolinen kirkko, johon näytelmien pilkka syystäkin usein kohdistui, sai lopulta uuden ajan alussa 1400-luvulla toiminnan estettyä jopa teloittamalla esiintyjät. Suomessa Mysterio Buffoa esitti vuonna 1987 KOM-teatteri ja Erkki Saarela näytteli puheroolin. Yleisradion TV-teatteri nauhoitti KOM-teatterin esityksen vuonna 1987. Näytelmässä on neljä pienoisnäytelmää: * Kaanaan häät, jossa arkkienkeli haluaa pitää pyhän näytelmän esipuheen ja juopunut mies kertoo tarinansa Kaanaan häistä. * Ilvelijän synty, jossa kerrotaan miten alkuun onnellinen maanviljelijä vastoinkäymisten jälkeen kohtaa Jeesuksen ja saa häneltä esiintymisen ja puheen lahjan. * Lasaruksen kuolleista herääminen, jossa kerrotaan mitä Lasaruksen kuolleista herättämistä kokoontuneen yleisön keskuudessa tapahtuu. * Bonifacius VIII tapaa Jeesuksen. Bonifacius oli Danten aikainen paavi, joka oli tunnettu mädännäisyydestään ja väkivallan käytöstä (hän käytti kovia otteita muun muassa ranskalaisia ja saksalaisia munkkeja vastaan näiden mielipiteiden takia). Luokka:Näytelmät Luokka:Italian kirjallisuus Luokka:Vuoden 1969 kirjat
An Ånswer Can Be Found

__NOTOC__ An Ånswer Can Be Found on amerikkalaisen hard rock -yhtye CKY:n kolmas studioalbumi, joka julkaistiin 28. kesäkuuta 2005.iTunes: CKY – An Ånswer Can Be Found Levy on yhtyeen viimeinen Island Records -levy-yhtiöllä. Levyltä on julkaistu single "Familiar Realm", josta on tehty myös musiikkivideo. "As The Tables Turn" -kappale on ollut Burnout Revenge -videopelissä. Albumi debytoi Yhdysvalloissa Billboard 200 -listan sijalla 35. == Kappaleet == # # # # # # # # # # # == Arvostelut == * Allmusic: Allmusic review * Alternative Press: Alternative Press: Album review * Blabbermouth: 7/10Blabbermouth: CD Review * Rolling Stone: == Lähteet == Luokka:Vuoden 2005 albumit Luokka:Yhdysvaltalaiset rockalbumit
Kunnallisvaalit 1936

Kunnallisvaalit järjestettiin Suomen kunnissa joulukuussa 1936. Talvisodan ja siitä aiheutuneen siirtoväen asuttamisen keskeneräisyyden sekä jatkosodan takia valtuutettujen toimikausi kesti yhdeksän vuotta.Oikeusministeriö: TAULUKKO: Kunnallisvaalit 1918-2004 == Tulokset == äänestysaktiivisuus 48,0 % +2,5 suuntaus valtuutetut valtuutetut äänet äänet äänet suuntaus valtuutetut valtuutetut lukumäärä lukumäärä osuus porvarilliset ryhmät *ML, Kok., Ed., RKP, IKL ym. 7 459 −356 581 114 +62 856 62,36 % vasemmistolaiset ryhmät *SDP ym. 3 310 +127 344 899 +43 723 37,01 % Muut ryhmät 31 −58 5 843 −9 302 0,63 % Yhteensä 10 800 −287 931 856 +97 277 100 % Lähde: Työväen kalenteri 1938 (SDP 1937), s. 206. Lähde: Työväen kalenteri 1938 (SDP 1937), s. 206. Lähde: Työväen kalenteri 1938 (SDP 1937), s. 206. Lähde: Työväen kalenteri 1938 (SDP 1937), s. 206. Lähde: Työväen kalenteri 1938 (SDP 1937), s. 206. Lähde: Työväen kalenteri 1938 (SDP 1937), s. 206. == Lähteet == Luokka:Vuoden 1936 vaalit Luokka:Suomen kuntavaalit
Kreikkalainen salaatti

Kreikkalainen salaatti (, ”kyläsalaatti”) eli horiatiki, lausutaan ”horjatiki”, puhekielessä myös fetasalaatti, on kreikkalaisesta keittiöstä peräisin oleva salaattiruokalaji. Se sisältää perinteisesti tuoretta kypsää tomaattia, kurkkua, puna- tai keltasipulia, oliiveja sekä fetajuustoa ja usein myös paprikaa. pienoiskuva|vasen|200px|Kreikkalainen salaatti. Kreikkalainen salaatti maustetaan kreikkalaisella neitsytoliiviöljyllä sekä oreganolla, joskus myös kreikkalaisella punaviinietikalla eli xídillä. Salaattia ei yleensä sekoiteta, ja ainekset on yleensä pilkottu suhteellisen suuriksi paloiksi. Feta on suurena viipaleena salaatin päällä. Salaatin kanssa tarjoillaan usein vaaleaa leipää, ja sen kanssa sopii kreikkalainen valkoviini tai retsina. Kreikkalainen salaatti on yksi kreikkalaisen keittiön tunnetuimmista ruokalajeista. Salaateissa on vaihtelua paikallisesti ja vuodenaikojen mukaan, ja oikeaoppisessa kyläsalaatissa onkin ennen kaikkea sitä, mitä kussakin kylässä on saatavilla tuoreena juuri kyseisellä hetkellä. Joskus fetan tilalla saatetaan käyttää muuta paikallista juustoa. Nimestään huolimatta kreikkalaisessa salaatissa ei yleensä ole salaatinlehtiä. == Lähteet == == Aiheesta muualla == Luokka:Kreikkalaiset ruokalajit Luokka:Salaattiruoat
John David Crow

John David Crow (8. heinäkuuta 1935 Marion, Louisiana – 17. kesäkuuta 2015) oli yhdysvaltalainen amerikkalaisen jalkapallon pelaaja. Hän sai vuonna 1957 Heisman Trophyn Texas A&M; Universityssa pelatessaan. Crow siirtyi yliopistouransa jälkeen ammattilaisseuroihin, joissa hän pelasi aina vuoteen 1968. Sen jälkeen hän toimi valmennus- ja valvontatöissä. Crow sai nimityksen NFL:n 1960-luvun ns. vuosikymmenjoukkueeseen (all-decade team). Hän on kuulunut College Football Hall of Fameen vuodesta 1976.College Football Hall of Fame == Lähteet == Luokka:Yhdysvaltalaiset amerikkalaisen jalkapallon pelaajat Luokka:Heisman Trophyn voittajat Luokka:Vuonna 1935 syntyneet Luokka:Vuonna 2015 kuolleet
Ten Years Gone

Ten Years Gone on brittiläisen rockyhtyeen Led Zeppelinin kappale, joka julkaistiin vuonna 1975 albumilla Physical Graffiti. Kappale kertoo siitä, miten kymmenen vuotta aiemmin laulaja Robert Plant oli rakastanut tulisesti naista, joka oli käskenyt tämän valita musiikin ja hänen välillään. Plant oli rakkaudestaan huolimatta sanonut ettei voi lopettaa alkuun päästyään. Kappale on pääosin kitaristi Jimmy Pagen säveltämä, mutta Robert Plant teki siihen muutamia muutoksia sen valmistumisen jälkeen. Pituutta kappaleella on 6 minuuttia, 31 sekuntia. Luokka:Led Zeppelinin kappaleet Luokka:Vuoden 1975 kappaleet
Koskisto

Koskisto on yksi Kouvolan kylistä. Aikoinaan siellä sijaitsi Euroopan suurin emmental-juustoa tuottava meijeri.http://koskistonmeijeri.fi/yritys.htm Nykyään meijeri on asumis-, kahvila- ja taidekeskuskäytössä. Taidekeskuksen toiminnasta vastaa Tia Tajakka. == Lähteet == Luokka:Elimäen kylät
Jyrkkälä

Jyrkkälä on Turussa Pahaniemen kaupunginosassa sijaitseva asuinalue Härkämäen, Suikkilan ja Vienolan vieressä. Alueella asuu nykyisin noin 1 300 ihmistä yli 600 asunnossa 17 eri kerrostalossa, mutta alun perin lapsiperheille tarkoitetussa lähiössä asukkaita oli noin 2 500. == Suunnittelutausta == Jyrkkälä oli Kunta-alan ammattiliitto KTV:n, Turun kaupungin ja Rakennus- Ruolan yhteisprojekti. Arava-lainoitettuja kerrostaloja alettiin rakentaa vuonna 1968, ja kaikki talot on alun perin suunnitellut Olli Vahteran arkkitehtitoimisto. Kaikki 17 toteutunutta taloa ovat olleet alusta saman kiinteistöyhtiön hallinnassa. Samassa katuosoitteessa (Jyrkkälänkatu 2) on porraskäytäviä aakkosten jokaiselle kirjaimelle A:sta Ö:hön. Talojen julkisivuja alettiin peruskorjata vuonna 1990, ja alueelle tilattiin värityssuunnitelma, jonka myötä osa taloista maalattiin ja osa levytettiin. Lisäksi julkisivuihin kiinnitettiin isot tunnuskirjaimet. == Korjaushanke == Vuosina 2014–2018 lähiössä tehtiin korjaushanke. Muun muassa kaikkien rakennusten julkisivut ja ikkunat, sekä ilmanvaihto uusittiin. Otettiin käyttöön lämmöntalteenotto ja aurinkosähkön tuotanto. Vuonna 2016 kahteen taloon asennettiin päätyseinän julkisivumateriaaliksi aurinkopaneeleja. Työ tehtiin allianssimenettelyllä, asukasosallistumisessa käytettiin arkkitehtien kenttätyötoimistoa ja Charrette-työpajoja ja ympäristöanalyyseissä käytettin CASE-metodia. Tavoitteena on asuinalueen elinkaaren pidentäminen kaksinkertaiseksi, yli 100 vuoteen. Projektin suunnittelua johti TkT Kimmo Kuismanen ja pääsuunnitelijana toimi Yrjänä Vuojaja. == Palvelut ja toiminnot == Jyrkkälässä on päivittäistavarakauppa, pizzeria, kampaamo, RC-Racing-rata, skeittialue sekä baari. Lähistöllä on myös Aunelan alakoulu. Myös Gatorade Center ja Turun Messu- ja Kongressikeskus sijaitsevat Jyrkkälän lähellä. Alueen mukaan nimetty Jyrkkälän Tykit pelaa jalkapalloa Turun Piirin Kolmosessa. ==Lähteet== ==Aiheesta muualla== * Turun Sanomien artikkeli Jyrkkälän seudusta ja historiasta 1.5.2006 * Aunelan koulun kotisivut * Jyrkkälän Tykkien kotisivu * Jyrkkälä – Suomen paras asuinalue, Archinfo Luokka:Turun lähiöt
Kyläkaupan rappusilla

Kyläkaupan rappusilla on suomalaisen Folkswagen-yhtyeen neljäs ja viimeisin albumi. Se julkaistiin 6. kesäkuuta 2008. Albumin musiikki koostuu kupleteista, laulelmista, iskelmistä ja vanhasta tanssimusiikista. Bonuksena on kuuden vieraskielisen kappaleen St. Mura -EP (mukana muun muassa vierailevan solistin Harri Marstion tulkitsema englanninkielinen versio ”Suhmuran Santrasta”), sekä tietokoneella näkyvä QuickTime-videoraita ”Pojanpoika poistuu” -kappaleesta. Levyn liitteenä on 16-sivuinen kansivihko. == Kappaleet == Kaikki kappaleet sovittanut Folkswagen ja vierailevat muusikot. # Pojanpoika poistuu (Säv. & san. Suonna Kononen) # Leningradin reissu (Säv. & san. Veikko Lavi) # Vanhan kyläkaupan rappusilla (Säv. & san. Suonna Kononen) # Isoisän uni (Säv. & san. Timo Munne) # Toarie (Säv. & san. Timo Munne) # Alla venäläisen kuun (- Underneath the Russian Moon -) (Säv. Meyer Gusman, san. James Kendis & Frank Samuels, suom. san. Matti Jurva) # Ladoznoje Ozero Twist (Säv. Pjotr Tšaikovski) # Rasputiini (Säv. & san. J. Alfred Tanner) # Karjalan marssi (Säv. Heikki Valpola, san. Hannu Nurmio) # Karjalan paalutus (Säv. Jari Lappalainen, san. Timo Munne) # Kaunis kylmä (Säv. Suonna Kononen, san. Aulikki Oksanen) # Simanan laulu (Säv. & san. Timo Munne) === St. Mura EP – Folkswagenin kielikylpy === # * Sandra of St. Mura (- Suhmuran Santra -) (Säv. & san. Terho A. Könönen, engl. san. Susan Sinisalo) \- Harri Marstio & Folkswagen # Tulkua Vienah työ käymäh (Säv. trad., san. Anna Sorjonen) # Casatschok (- Katjusha -) (Säv. & san. Boris Rubaschkin, ital. san. Giancarlo Guardabassi, A. Ciotti & D. Ciotti) # Libahundinaine (- Canadian Whiskey -) (Säv. & san. Tom Russell, vir. san. Sakari Neuvonen & Olli Kortelainen) # Livet är härligt (- Poljuško-pole -) (Säv. & san. trad.) # Tjomnaja notsh (Säv. Nikita Bogoslovski, san. Vladimir Agatov) == Muusikot == * Timo Munne – laulu, akustinen kitara (12) * Suonna Kononen – akustiset, akustiset 12-kieliset ja sähkökitarat, laulu (3, 6, 8, 11, 15), huuliharppu (3), mandoliini (15), koskettimet (11) * Joonas Ojajärvi – sähköbasso, nauhaton sähköbasso, kontrabasso, mandoliini (15), laulu (8, 9) * Jari Lappalainen – rummut, lyömäsoittimet, piano (5, 9, 11), xylorimba (2, 10, 17), mandoliini (3, 10), bouzouki (12, 15), balalaikka (2), koskettimet (7), kellopeli (11), laulu (8) === Vierailevat muusikot === * Martin Hein – viulu (16) * Olli Kortelainen – taustalaulu (16) * Marita Koskelo – kantele (12) * Arttu Kunnasto – haitari (1, 13, 17), laulu (17) * Harri Marstio – laulu (13) * Jyri Ojala – trumpetti (9) * Ossi Perälä – klarinetti (14), tinapilli (14), laulu (17) * Teemu Sinkko – kaappikello (4) * Kari Tiussa – pasuuna (9) * Ile Vartiainen – pedal steel -kitara (16) == Aiheesta muualla == * Albumin saate tiedotusvälineille * Laulujen sanat * Studiopäiväkirja * Sandra Of St. Mura -radiosinglen tiedote (julkaistu 22.05.2008) Luokka:Vuoden 2008 albumit Luokka:Folkswagenin albumit
Agustina García

Agustina García (s. 12. kesäkuuta 1981 Córdoba, Argentiina) on argentiinalainen maahockeypelaaja. Hän on voittanut maajoukkueessa Pan Amerikan -kisoista kahdesti kultaa vuosina 1999 ja 2003 ja kerran hopeaa vuonna 2011. Hän sai hopeaa Sydneyn olympialaisissa 2000 ja pronssia Ateenan olympialaisissa 2004 ja Pekingin olympialaisissa 2008. Lisäksi hän saavutti pronssia Champions Trophy-kilpailussa Rosariossa 2004. WorldHockey on valinnut hänet vuoden nuoreksi pelaajaksi vuosina 2002 ja 2004. == Lähteet == == Aiheesta muualla == * Luokka:Argentiinalaiset maahockeypelaajat Luokka:Argentiinalaiset olympiamitalistit Luokka:Vuonna 1981 syntyneet Luokka:Elävät henkilöt
The Rain Song

The Rain Song on rockyhtye Led Zeppelinin kappale, joka on julkaistu albumilla Houses of the Holy vuonna 1973. Kappale äänitettiin vuonna 1972. "The Rain Song" eroaa muista Houses of the Holyn kappaleista herkkyydellään ja akustisuudellaan. Kappaletta hallitsee pääosin kitaristi Jimmy Pagen akustinen kitara ja myöhemmin suuren huomion saa myös John Paul Jonesin Mellotron/piano. Robert Plant ja Jimmy Page ovat kirjoittaneet kappaleen sanat yhdessä. Page myös tuotti kappaleen, samoin kun koko Houses of the Holy -albumin. Kappaleen kesto on 7 minuuttia, 39 sekuntia. Rain Song, The Rain Song Luokka:Progressiiviset rockkappaleet
Saksan kommunistinen puolue

Saksan kommunistinen puolue ( , lyh. KPD) muodostui Spartakistiliiton muutettua nimensä ensimmäisen maailmansodan ja marraskuun vallankaappausyrityksen jälkeen 1918 Saksassa. Perustava kokous pidettiin Berliinissä 1. tammikuuta vuonna 1919. KPD ilmoitti toimivansa vallankumouksellisena vaihtoehtona sosiaalidemokraateille ja pyrki proletariaatin diktatuurin perustamiseen, sillä se halusi korvata itse kutsumansa "porvarillisen" demokratian sosialistisella neuvostotasavallalla. Puolue oli perustamassa Kommunistista internationaalia Venäjällä 1919. KPD:n ehdokkaana Saksan presidentiksi 1925 ja 1932 oli Ernst Thälmann. Kansallissosialistien valtaannousun jälkeen 1933 puolue kiellettiin. Toisen maailmansodan jälkeen Saksan miehittäjävallat sallivat puolueen toiminnan. Neuvostoliiton miehittämällä alueella Itä-Berliiniä lukuun ottamatta sosiaalidemokraattiset puoluejärjestöt pakkoyhdistettiin kommunistisiin vuoden 1946 huhtikuussa nimellä Saksan sosialistinen yhtenäisyyspuolue, josta tuli Itä-Saksaa yksinvaltaisesti hallinnut kommunistipuolue. Läntisessä Saksassa yhä stalinistisemmaksi muuttuneen KPD:n toiminta kiellettiin 1956. Muiden liittopäiväpuolueiden mukaan KPD oli osasyyllinen Weimarin tasavallaksi kutsutun tasavaltaisen Saksan romahtamiseen, vieraan vallan (Neuvostoliiton) ohjauksessa ja perustuslain vastainen. Vuonna 1968 pääosin KPD:n entiset jäsenet perustivat Saksalaisen kommunistisen puolueen (Deutsche Kommunistische Partei, DKP). == Lähteet == Luokka:Kommunistiset puolueet Luokka:Saksan puolueet
Suhoi Su-39

Suhoi Su-39 Suhoi Su-25STM Määritelmä Rooli Rynnäkkökone Miehistö 1 ohjaaja Ensilento Palveluskäyttöön Valmistaja OKB Suhoi Mitat Pituus 15,53 m Kärkiväli 14,36 m Korkeus 5,20 m Massa Massa tyhjänä kg Massa kuormattuna 20 500 kg Voimalaite Moottori 2 x Tumanski R-195 / 2 x 44 140 Newtonia Suoritusarvot Nopeus 950 km/h meren pinnan tasolla Toimintasäde 800 km - 1400 km Siirtolentomatka 2 250 km Lakikorkeus 10 000 m Aseistus Tykit Muu aseistus 5 000 kg pommeja Kehitys Edeltäjä Suhoi Su-25 Vastaava A-10C Seuraaja Suhoi Su-39 () on Venäjän uusi rynnäkkölentokone. Se on suurehko uudistus, joka pohjautuu Suhoi Su-25-koneeseen. Välituotantotyyppinä oli Suhoi Su-25SM, joka poikkeaa edeltäjästään suuremman moottoritehon ja laajemman toimintakyvyn vuoksi. Koneesta on myös kaksipaikkainen Su-25UBM -koulukonemalli. Suhoi Su-39:ssä on Shkval-M päivä- ja pimeätähtäinjärjestelmä, joka voidaan kytkeä ajanmukaisiin aseisiin. Ripustimeen voidaan asentaa Koryo 25-tutkatähtäin. Lisäksi koneeseen voidaan liittää signaalitiedustelulaitteisto, automaattinen lennonhallinta ja suunnistuslaitteisto. Valmistajan mukaan kone kykenisi toimimaan kaikenlaisia maamaaleja vastaan jokaisessa sääolosuhteessa. Kone on kestävä lentäjien, moottorin ja järjestelmien titaanisuojauksen vuoksi ja siksi, että jaetut polttoainesäiliöt osuman saatuaan täyttyvät polyuretaanivaahdolla. ==Lähteet== * Sotilasaikakauslehti nro 5/2008, sivut 65–66. Upseeriliitto. ISSN 0038-1675 === Viitteet === ==Aiheesta muualla== * Sukhoi Su-39 Luokka:Rynnäkkökoneet Su-39
Ekkehard Fasser

Ekkehard Fasser (3. syyskuuta 1952 Bühl – 8. huhtikuuta 2021) oli sveitsiläinen rattikelkkailija. Fasser kilpaili aluksi yleisurheilussa ja rattikelkkailun hän aloitti 26-vuotiaana vuonna 1978. Hän saavutti Calgaryn olympialaisista 1988 kultaa neljän miehen kelkkailussa Kurt Meierin, Marcel Fässlerin ja Werner Stockerin kanssa. Vuonna 1983 hän saavutti myös samasta lajista maailmanmestaruuden. ==Lähteet== Luokka:Sveitsiläiset rattikelkkailijat Luokka:Sveitsiläiset olympiavoittajat Luokka:Vuonna 1952 syntyneet Luokka:Vuonna 2021 kuolleet
Jagdschloss Grunewald

thumb|Jadschloss Grunewald Berliinissä Jagdschloss Grunewald on Berliinin vanhin säilynyt linnarakennus. Linna sijaitsee Grunewaldjärven kaakkoisrannalla, Dahlemin kaupunginosassa Steglitz-Zehlendorfin osa-alueella. Itse järvi sijaitsee Grunewaldin kaupunginosassa Charlottenburg-Wilmersdorfin osa-alueella. Grunewaldin metsästyslinna on rakennettu varhaisrenessanssi tyyliin vuonna 1542 ja se on luultavasti suunnitellut arkkitehti Caspar Theyss. Linnan rakennutti Brandenburgin vaaliruhtinas Joakim II. Alkujaan linnan kantoi nimeä Zum grünen Walde ja antoi nimen ympäröivälle alueelle. Rakennus oli aluksi kaksikerroksinen, mutta sitä korotettiin 1600-luvulla. Linnan suuri sali on nykyään ainoa Berliinissä säilynyt renessanssityylinen sisätila kirkkoja lukuun ottamatta.Edelgard Abenstein & Jeannine Fiedler: Taide & Arkkitehtuuri: Berliini (suom. Pirkko Roinila), s. 390–391. Tandem Verlag (h. f. ullmann) 2009. Alkuteos Kunst & Architektur Berlin. Vuosien 1705 ja 1708 välillä Preussin ensimmäisen kuninkaan Fredrik I:n valtakaudella linnaa uudistettiin ja se sai barokkiarkkitehtuurin tyylielementtejä. Vallihauta täytettiin ja päärakennuksen ympärille tehtiin pienemmät piharakennukset. Arkkitehtina toimi tuolloin hoviarkkitehti Martin Grünberg. Vuonna 1800 linnan nimi vaihdettiin lyhennettyyn muotoon Grunewald. Linna on ollut museokäytössä vuodesta 1932 lähtien. Näyttelyyn kuuluu yli 200 saksalaisten ja hollantilaisten taiteilijoiden maalausta sekä koriste-esineitä ja historiallisia metsästysaseita. Sitä hallinnoi nykyisin Stiftung Preußische Schlösser und Gärten Berlin-Brandenburg -niminen säätiö. ==Lähteet== == Aiheesta muualla == Luokka:Berliinin linnat Luokka:Berliinin museot Luokka:Saksan linnat Luokka:Renessanssin arkkitehtuuri
Edo (osavaltio)

Edo on yksi Nigerian 36 osavaltiosta. Se sijaitsee maan eteläosassa. Sen pinta-ala on 17 802 neliökilometriä. Vuonna 2006 Edossa oli 3 218 000 asukasta. Edon pääkaupunki on Benin City, jossa on yli miljoona asukasta. Edon kaivosteollisuus tuottaa raakaöljyä, maakaasua, kalkkia ja marmoria. Maatalous työllistää paljon väestöä, ja sen tuotteita ovat kautsu, kaakao, kookos, jamssi, maniokki, riisi, banaanit, maissi ja muut hedelmät ja vihannekset. Osavaltiossa on myös sementtiteollisuutta, lääketeollisuutta ja panimoita. Beninin kuningaskuntaa aikoinaan hallinneet edot ovat Edon osavaltion suurin väestöryhmä. Osavaltion länsiosassa on yoruba-aluetta.Online Nigeria (kartta) Myös muita etnisiä ryhmiä ja kieliä esiintyy. Edo on yksi niistä Nigerian osavaltioista jotka ovat panostaneet eniten koulutukseen. Osavaltiossa toimii neljä yliopistoa ja useita ammattikorkeakouluja: Beninin yliopisto, Ambrose Alli University Ekpoma, Igbinedion University Okada, Benson Idahosa University, Auchi Polytechnic Auchi, College of Education Ekiadolor, College of Agriculture Iguoriakhi ja Institute of Management and Technology Usen.Osavaltion kotisivut == Lähteet == == Aiheesta muualla == Luokka:Nigerian osavaltiot
Maiwand Kabul FC

Maiwand Kabul FC on afganistanilainen jalkapalloseura, jonka kotikaupunki on Kabul. Seura pelaa Afganistanin korkeimmalla sarjatasolla ja sijoittui kaudella 2007 sarjan kahdeksanneksi. Seuran kotistadioni on Ghazi Stadium, jolle mahtuu 25 000 katsojaa. Maiwand Kabul FC Luokka:Kabul
Jhonen Vasquez

Jhonen Vasquez (s. 1. syyskuuta 1974 San José, Kalifornia) on Yhdysvalloissa asuva sarjakuvapiirtäjä. Jhonen Vasquezin luomia sarjakuvia ovat mm. Slave Labor Graphicsin kustantamat Johnny the Homicidal Maniac, I Feel Sick, Fillerbunny, Bad Art Collection ja Squee!, ja hänet tunnetaan animaatiosarja Invader Zimin luojana ja käsikirjoittajana. Jhonen Vasquez on myös ohjannut Mindless Self Indulgencen "Shut Me Up"-musiikkivideon. ==Aiheesta muualla== * Luokka:Yhdysvaltalaiset sarjakuvantekijät Luokka:Vuonna 1974 syntyneet Luokka:Elävät henkilöt
Suomen huonoin laulaja (albumi)

__NOTOC__ Suomen huonoin laulaja on vuonna 2007 julkaistu kokoelmalevy. Albumille on koottu laulamaan laulajia, jotka osallistuivat vuonna 2007 järjestettyyn Suomen huonoin laulaja -laulukilpailuun. Levy sisältää myös Olli ”Cola-Olli” Hokkasen oman kappaleen ”Liian hapokasta”. __notoc__ == Kappaleet == === CD === # # # # # # # # # # # # # === DVD === * Suomen huonoin laulaja- kisan esikarsinnat * Suomen huonoin laulaja-kisan semifinaali * Suomen huonoin laulaja-kisan finaali * Suomen huonoin laulaja-kisan TOP3-voittajat * Cola- Ollin haastattelu * Sami Hokkasen kuvaussessio * Sami@Stara Podcast == Arvostelut == * Stara.fi: Stara.fi: Levyarvio == Lähteet == == Aiheesta muualla == * CD:n virallinen kotisivu * Suomen huonoin laulaja (albumi) Discogsissa. Luokka:Vuoden 2007 kokoelma-albumit Luokka:Suomalaiset dance- albumit Luokka:Suomalaiset popalbumit Luokka:Suomalaiset huumorialbumit
Munshi Premchand

Munshī Premchand (, 1880–1936) oli merkittävimpiä hindin- ja urdunkielisiä nykykirjailijoita. Premchandin oikea nimi oli Dhānpat Rāy. Hän syntyi Lamahin kylässä lähellä Varanasia huonosti ansaitsevalle, postissa työskentelevälle isälle. Äitinsä hän menetti kahdeksanvuotiaana. Hän työskenteli myöhemmin opettajana ja virkamiehenä. Hän edusti intialaisen proosakirjallisuuden yhteiskuntakriittistä, gandhilaista suuntaa, mikä ilmenee parhaiten hänen pääteoksestaan Godān (). Parhaiten hänen taitonsa kertojana tulevat kuitenkin esiin novelleissa. Premchand kirjoitti monista yhteiskunnallisista aiheista, kuten lapsileskistä, prostituutiosta, talonpoikien asemasta ja Intian vapausliikkeestä. ==Suomennetut teokset== * Pyhä lehmä, suom. Klaus Karttunen ja Bertil Tikkanen, Helsinki: Otava 1989 ISBN 951-1-09323-1 ==Lähteet== == Aiheesta muualla == Luokka:Intialaiset kirjailijat Luokka:Vuonna 1880 syntyneet Luokka:Vuonna 1936 kuolleet
Käännän sivuu

Käännän sivuu on rap-artisti Cheekin vuonna 2005 julkaistu albumi. Albumin ensimmäinen single "Käännän sivuu" julkaistiin ilmaiseksi internetissä. Toinen single oli "Liiku", jolla vierailee R&B-artisti; Jonna Pirinen. Kolmas ja viimeinen single oli "Nostan kytkintä". Albumille piti alun perin tulla myös kappale "Ei mistään hinnast", jolla vierailevat Spesialisti ja Skandaali, mutta Cheekin silloinen levy-yhtiö Sony ei kelpuuttanut sitä albumille sanoitustensa takia.http://www.city.fi/kulttuuri/cheek+ja+vahinkolatty/5111 Kyseinen kappale julkaistiin myöhemmin "Nostan kytkintä" -singlellä sekä Royal Familyn Royal Radio -albumilla. == Kappaleet == # # # # # # # # # # # # # #Tuuaa kuumaa 2005 (mukana Herrasmiesliiga) \- 3.39 == Singlet == ;Käännän sivuu # Käännän sivuu ;Liiku # Liiku (mukana Jonna) # Liiku (Klubi Mix) (mukana Jonna) # Käännän sivuu (Herrasmiesliiga Remix) (mukana Herrasmiesliiga) ;Nostan kytkintä # Nostan kytkintä # En mistään hinnast (mukana Skandaali & Spesialisti) # En mistään hinnast (instrumentaali) # Liiku -video ==Lähteet== Luokka:Vuoden 2005 albumit Luokka:MGI:n tuottamat albumit Luokka:Cheekin albumit
Gestapo 666

Gestapo 666 on ranskalainen black metal NSBM -yhtye. Yhtye on perustettu vuonna 2000 ja sen sanoitukset liittyvät vahvasti satanismiin, okkultismiin ja terrorismiin. Yhtyeellä ei ole koskaan ollut virallista kokoonpanoahttp://www.metal-archives.com/band.php?id=10770. == Diskografia == === Albumit === * * === EP:t === * === Demot === * * === Splitit === * == Lähteet == == Aiheesta muualla == * Luokka:Ranskalaiset black metal -yhtyeet
Joe Bellino

Joseph Michael "Joe" Bellino (13. maaliskuuta 1938 – 27. maaliskuuta 2019https://www.nytimes.com/2019/04/03/obituaries/joe-bellino-dead.html) oli yhdysvaltalainen amerikkalaisen jalkapallon pelaaja. Hän voitti vuonna 1960 laivastoakatemiassa pelatessaan sekä Heisman Trophyn että Maxwell Awardin. Bellino eteni laivaston kapteeniksiHeisman Trophy , mutta ennätti myös pelata ammattilaisseura Boston Patriotsissa 1960-luvulla. Hän pääsi vuonna 1977 College Football Hall of Fameen.College Football Hall of Fame == Lähteet == Luokka:Yhdysvaltalaiset amerikkalaisen jalkapallon pelaajat Luokka:Heisman Trophyn voittajat Luokka:Vuonna 1938 syntyneet Luokka:Vuonna 2019 kuolleet
Antonio José González Zumárraga

Antonio José González Zumárraga () oli ecuadorilainen pappi. Hänestä tehtiin yksi katolisen kirkon kardinaaleista vuonna 2001. Hän ei kuitenkaan osallistunut uuden paavin valintaan vuoden 2005 konklaavissa; 80 vuoden yläikäraja oli juuri täyttynyt.Catholic-hierarchy.org: Antonio José Cardinal González Zumárraga González Zumárraga sai pappisvihkimyksensä 29. kesäkuuta 1951. Hän toimi muun muassa Quiton arkkipiispana vuosina 1985–2003. Edeltäjä oli Pablo Muñoz Vega ja seuraaja Raúl Eduardo Vela Chiriboga.Catholic- hierarchy.org: Archdiocese of Quito ==Lähteet== Luokka:Ecuadorilaiset kardinaalit Luokka:Katoliset arkkipiispat Luokka:Vuonna 1925 syntyneet Luokka:Vuonna 2008 kuolleet
Pablo Muñoz Vega

Pablo Muñoz Vega (23. toukokuuta 1903 – 3. kesäkuuta 1994) oli katolisen kirkon jesuiittapappi. Hänet vihittiin 25. heinäkuuta 1933. Muñoz Vega oli kardinaali vuodesta 1969 ja osallistui siten vuoden 1978 kahteen konklaaviin. Muñoz Vega toimi Quiton arkkipiispana vuodesta 1967, kunnes seuraajaksi astui vuonna 1985 Antonio José González Zumárraga, tuleva kardinaali itsekin. ==Aiheesta muualla== *Catholic-hierarchy.org: Pablo Cardinal Muñoz Vega, S.J. Munoz Vega, Pablo Munoz Vega, Pablo Munoz Vega, Pablo Munoz Vega, Pablo
Raúl Eduardo Vela Chiriboga

Raúl Eduardo Vela Chiriboga (1. tammikuuta 1934 – 15. marraskuuta 2020) oli ecuadorilainen roomalaiskatolinen arkkipiispa ja kardinaali. Hänet vihki Riobamban hiippakunnan papiksi Leonidas Eduardo Proaño Villalba 28. heinäkuuta 1957. Hänet nimitettiin 20. huhtikuuta 1972 Guayaquilin vihkipiispaksi ja Ausafan titulaaripiispaksi. Piispaksi vihkiminen seurasi 21. toukokuuta. Pääkonsekraattorina toimi Pablo Muñoz Vega, jota avustivat Carlos Guillermo Honorato Echeverría Ruiz ja Leonidas Eduardo Proaño Villalba. Vela Chiriboga nimitettiin 29. huhtikuuta 1975 Azoguesin piispaksi ja 8. heinäkuuta 1989 Ecuadorin sotilaspiispaksi sekä Pauzeran titulaaripiispaksi. Hän erosi titulaarihiippakunnan johdosta 7. maaliskuuta 1998. Hänet nimitettiin Quiton arkkipiispaksi 21. maaliskuuta 2003, ja hän toimi tehtävässään, kunnes jäi eläkkeelle 11. syyskuuta 2010. Konsistoriossa 20. marraskuuta 2010 Vela Chiribogasta tehtiin yksi kardinaaleista. Hänet nimitettiin Santa Maria in Vian kardinaalipapiksi, joksi hänet asetettiin 28. marraskuuta. == Aiheesta muualla == * Catholic-Hierarchy.org: Raúl Eduardo Cardinal Vela Chiriboga Luokka:Katoliset arkkipiispat Luokka:Ecuadorilaiset kardinaalit Luokka:Vuonna 1934 syntyneet Luokka:Vuonna 2020 kuolleet